text: 語云，獅子搏象用全力，搏免亦用全力，此二語，頗能代表練八極拳之意義也，練八極拳者，不練則已，一動手，渾身精神奮發，必須以全力貫注于手足，一舉手，一動足，莫不以全力赴之，而于下部工夫，尤當格外注重，其一脚之落地，要沉著，要有穩重如泰山之意，蓋下部為百骸之基礎，若下部不鞏固，卽手上有絕頂工夫，恐亦不足以應大敵，故練八極拳者，最宜注重下部之穩重，若僅拘拘其手法之攻守，則失八極拳之眞意矣，卽苦練十年，亦僅得其糟粕耳，故八極拳，實為研究拳術者，必練之拳，研究斯拳者，幸注意及之也。